AICINĀM DARBĀ
Rīgas valstspilsētas pašvaldības iestāde “Kultūras un tautas mākslas centrs “Mazā Ģilde””
PROJEKTU VADĪTĀJU
uz nenoteiktu laiku
Meklējam organizētu, atbildīgu un iniciatīvas bagātu kolēģi kultūras projektu un pasākumu īstenošanai.

Galvenie amata pienākumi:
· plānot, organizēt un īstenot iestādes kultūras projektus un pasākumus gan kultūras centra telpās, gan Rīgas pilsētvidē;
· izstrādāt kultūras projektus, nosakot to mērķus, īstenošanas termiņus, nepieciešamos resursus un izmaksas;
· sagatavot projektu īstenošanas plānus, plānot un koordinēt projektu komandas darbu;
· uzraudzīt projektu plānu un noslēgto līgumu izpildi;
· sagatavot projektu pieteikumus finansējuma piesaistei, projektu dokumentāciju un atskaites;
· veikt iestādes gada pasākumu analīzi un sagatavot atskaites par īstenotajiem pasākumiem;
· sagatavot informatīvo materiālu saturu iestādes sociālo tīklu kontiem un uzturēt iestādes Instagram kontu;
· koordinēt plakātu, programmu, ielūgumu un citu vizuālo materiālu izstrādi;
· veicināt iestādes pasākumu atpazīstamību, sadarbojoties ar plašsaziņas līdzekļiem;
· piedalīties iestādes organizēto pasākumu administrēšanā.

Prasības pretendentiem:
· augstākā izglītība humanitāro vai sociālo zinātņu, kultūras vadības vai citā amatam atbilstošā jomā;
· vismaz divu gadu pieredze kultūras projektu vadībā un/vai kultūras pasākumu producēšanā;
· pieredze projektu izstrādē, plānošanā, īstenošanā un koordinēšanā;
· prasme sagatavot projektu dokumentāciju, budžetus un atskaites;
· prasme patstāvīgi plānot darbu, noteikt prioritātes un ievērot noteiktos termiņus;
· labas komunikācijas, sadarbības un organizatoriskās prasmes;
· labas digitālās prasmes;
· valsts valodas prasme vismaz C1 līmenī.

Piedāvājam:
· stabilu darbu uz nenoteiktu laiku;
· iespēju īstenot daudzveidīgus kultūras projektus un pasākumus gan Mazajā ģildē, gan Rīgas pilsētvidē;
· profesionālās pilnveides iespējas;
· darbu profesionālu un atsaucīgu kolēģu komandā;
· iespēju līdz divām dienām nedēļā strādāt attālināti, saskaņojot to ar tiešo vadītāju un ievērojot darba pienākumu specifiku;
· veselības apdrošināšanu pēc pārbaudes laika beigām;
· iespēju saņemt piemaksu par papildu pienākumu veikšanu, tostarp korporatīvo klientu organizēto pasākumu administrēšanu, normatīvajos aktos noteiktajā kārtībā.
Darba vieta: Kultūras un tautas mākslas centrs “Mazā Ģilde”, Amatu iela 5, Rīga
Darba slodze: pilna slodze
Mēnešalga: 1379,00 EUR pirms nodokļu nomaksas
CV un motivācijas vēstuli līdz 2026. gada 7. augustam aicinām sūtīt uz e-pasta adresi maza.gilde@riga.lv.
Tālrunis informācijai: 67037418.
Sazināsimies ar pretendentiem, kuri tiks aicināti uz darba interviju.
Iesniedzot pieteikumu, pretendents piekrīt savu personas datu apstrādei atlases procesa nodrošināšanai.
